A TANÁCS HATÁROZATA
(2006. március 13.)
a Közösségnek az ENSZ Európai Gazdasági Bizottságának a járműszerelvények mechanikus vonószerkezet-kapcsolóinak jóváhagyására vonatkozó egységes feltételek meghatározásáról szóló 55. számú rendeletéhez való csatlakozásáról
(EGT vonatkozású szöveg)
(2006/444/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre,
tekintettel az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”) való csatlakozásáról (1) szóló, 1997. november 27-i97/836/EK tanácsi határozatra és különösen annak 3. cikkének (3) bekezdésére és 4. cikke (2) bekezdésének második francia bekezdésére,
tekintettel a Bizottság javaslatára,
tekintettel az Európai Parlament hozzájárulására (2),
mivel:
(1)
A járműszerelvények mechanikus vonószerkezet-kapcsolóinak jóváhagyására vonatkozó egységes feltételek meghatározásáról szóló 55. rendelet (3) célja különösen a technikai akadályok felszámolása a szerződő felek közötti gépjármű-kereskedelemben, és ezzel párhuzamosan a gépjármű-üzemeltetés nagyfokú biztonságának szavatolása.
(2)
Az 55. rendelet nem szerepel a 97/836/EK tanácsi határozat II. mellékletében, mivel az a Közösségnek az 1958. évi felülvizsgált megállapodáshoz való csatlakozása időpontjában nem felelt meg a Közösség által támasztott műszaki követelményeknek és előírásoknak.
(3)
Az azóta végrehajtott módosításokra figyelemmel az 55. rendeletet be kell építeni a közösségi gépjármű-típusjóváhagyási rendszerbe,
A KÖVETKEZŐKÉPPEN HATÁROZOTT:
1. cikk
(1) A Közösség alkalmazza az ENSZ Európai Gazdasági Bizottságának a járműszerelvények mechanikus vonószerkezet-kapcsolóinak jóváhagyására vonatkozó egységes feltételek meghatározásáról szóló 55. számú rendeletét.
(2) A rendelet szövege e határozat mellékletét képezi.
2. cikk
Az 55. számú rendeletet be kell építeni a közösségi gépjármű-típusjóváhagyási rendszerbe.
3. cikk
A Bizottság értesíti az Egyesült Nemzetek főtitkárát erről a határozatról.
Kelt Brüsszelben, 2006. március 13-án.